Document ID: 31989R1375

ΚΑΝΟΝΙΣΜΟΣ ( ΕΟΚ ) αριθ . 1375/89 ΤΗΣ ΕΠΙΤΡΟΠΗΣ της 19ης Μαΐου 1989 που καθορίζει το ενδεικτικό ανώτατο όριο εισαγωγής στην Ισπανία όσον αφορά ορισμένες πατάτες για σπορά για την περίοδο από 1ης Οκτωβρίου έως 31 Δεκεμβρίου 1989
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχώρησης της Ισπανίας και της Πορτογαλίας, και ιδίως το άρθρο 83,
τον κανονισμό ( ΕΟΚ ) αριθ . 569/86 του Συμβουλίου της 25ης Φεβρουαρίου 1986 που καθορίζει τους γενικούς κανόνες εφαρμογής του συμπληρωματικού μηχανισμού που εφαρμόζεται στις συναλλαγές ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 3296/86 ( 2 ), και ιδίως το άρθρο 7,
Εκτιμώντας :
ότι κατ' εφαρμογή του άρθρου 81 παράγραφος 4 της πράξεως προσχώρησης αποφασίστηκε να υπαχθούν οι πατάτες για σπορά στο συμπληρωματικό μηχανισμό στις συναλλαγές για την περίοδο από 1ης Μαρτίου 1986 έως 31 Δεκεμβρίου 1989 -
ότι το άρθρο 83 της πράξης προσχώρησης προβλέπει ότι στην αρχή κάθε περιόδου εμπορίας συντάσσεται ισολογισμός με βάση τις προβλέψεις για την παραγωγή και την κατανάλωση στην Ισπανία για τις πατάτες για σπορά που υπάγονται στο συμπληρωματικό μηχανισμό που εφαρμόζεται στις συναλλαγές - ότι τα ενδεικτικά ανώτατα όρια έχουν καθοριστεί για την περίοδο που λήγει στις 30 Σεπτεμβρίου 1989 - ότι ο καθορισμός διαδοχικών ενδεικτικών ανωτάτων ορίων πρέπει να περιλαμβάνει ορισμένη προοδευτικότητα σε σχέση με τα παραδοσιακά ρεύματα συναλλαγών - ότι ο ισολογισμός που συντάχθηκε για την περίοδο από 1ης Οκτωβρίου έως 31 Δεκεμβρίου 1989 οδηγεί στον καθορισμό του ακολούθου ενδεικτικού ανωτάτου ορίου -
ότι ο κανονισμός ( ΕΟΚ ) αριθ . 650/86 της Επιτροπής της 28ης Φεβρουαρίου 1986 σχετικά με την εφαρμογή του συμπληρωματικού μηχανισμού που εφαρμόζεται στις συναλλαγές για τις εισαγωγές στην Ισπανία για ορισμένες πατάτες για σπορά ( 3 ), όπως τροποποιήθηκε τελευταία από τον κανονισμό ( ΕΟΚ ) αριθ . 1691/88 ( 4 ), καθόρισε ορισμένες λεπτομέρειες εφαρμογής του συμπληρωματικού μηχανισμού στις συναλλαγές που εφαρμόζεται στον τομέα των πατατών για σπορά -
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Σπόρων προς Σπορά,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :
Άρθρο 1
Το ενδεικτικό ανώτατο όριο εισαγωγής στην Ισπανία για τις πατάτες για σπορά πιστοποιημένης κατηγορίας του κωδικού ΣΟ 0701 10 00 καθορίζεται για την περίοδο από 1ης Οκτωβρίου έως 31 Δεκεμβρίου 1989 σε 26 726 τόννους .
Άρθρο 2
Ο παρών κανονισμός αρχίζει να ισχύει την 1η Οκτωβρίου 1989 .
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Βρυξέλλες, 19 Μαΐου 1989 .

Labels: 3
17
18